Title: Návrh uznesenia
Author: Nociar
Last saved by: agenda0
Company: GSVMDZKD

Návrh komuniké :

Vláda Slovenskej republiky schválila s pripomienkami Národný akčný plán pre problémy s alkoholom, poverila podpredsedu vlády SR Pála Csákyho rozšírením pôsobnosti Výboru ministrov pre drogové závislosti a kontrolu drog a jeho exekutívy z oblasti nelegálnych drog aj na oblasť alkoholu. Vláda uložila ministrovi financií v rámci programového financovania v návrhu štátneho rozpočtu na rok 2003 vyčleniť sumu 70 miliónov Sk, viazaných účelovo na realizáciu Národného akčného plánu pre problémy s alkoholom v zmysle konkrétne rozpracovaných úloh rezortov; členom Výboru ministrov uložila rozpracovať a realizovať konkrétne úlohy, s prihliadnutím na Európsky akčný plán pre alkohol; a uložila vedúcemu Úradu vlády SR zriadiť pre realizáciu Národného akčného plánu odbor pre prevenciu problémov s alkoholom ako súčasť sekcie medziministerskej koordinácie pre drogy.